Härkebergan kirkko

Härkebergan kirkko (ruots. Härkeberga kyrka) on Ruotsissa Enköpingin kunnassa sijaitseva kirkkorakennus, joka on Villbergan seurakunnan käytössä. Kirkko on rakennettu pääosin 1300-luvun alussa. Tornin sijasta kirkkoon kuuluu 1600-luvulla rakennettu kellotapuli. Kirkko tunnetaan erityisesti kalkkimaalauksistaan, joista suurinta osaa ei ole koskaan maalattu peittoon ja ovat siksi epätavallisen hyvin säilyneitä. Maalaukset on tehty luultavasti 1480-luvulla ja ne on päätelty Albertus Pictorin tekemiksi. Runkohuoneen maalauksissa tärkeimpänä teemana on kärsimystarina eli Jeesuksen kärsimys evankeliumien mukaan. Seinien maalaukset ovat vahingoittuneet ja epäselvät, koska ne kalkittiin piiloon 1700-luvulla ja otettiin esille 1930-luvulla. Kirkon ainoa keskiaikainen esine on 1300-luvulta peräisin oleva triumfikrusifiksi. Lähteet Aiheesta muualla Kuvia tai muita tiedostoja aiheesta Härkebergan kirkko Wikimedia Commonsissa Upptäck Sveriges Historia: Härkeberga kyrka (Arkistoitu – Internet Archive) (ruotsiksi) Bebyggelseregistret: Härkeberga kyrka (ruotsiksi)